SET ปิดเช้าพุ่ง 11 จุด รับปัจจัยตปท. หลังตัวเลขเศรษฐกิจจีนโตเกินคาด ลุ้นบ่ายทะลุ1,675จุด
SET ปิดเช้าพุ่ง 11 จุด รับปัจจัยตปท. หลังตัวเลขเศรษฐกิจจีนโตเกินคาด ลุ้นบ่ายทะลุ1,675จุด โดยดัชนีปิดตลาดเช้านี้ที่ระดับ 1,671.65 จุด เพิ่มขึ้น 11.20 จุด หรือ 0.67 จุด มูลค่าการซื้อขาย 2.8 หมื่นล้านบาท
17 เม.ย. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,671.65 จุด เพิ่มขึ้น 11.20 จุด หรือ 0.67 จุด มูลค่าการซื้อขาย 2.8 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยในช่วงเช้าที่ผ่านมาปรับตัวเพิ่มขึ้น ตามตลาดหุ้นในต่างประเทศต่างปรับตัวขึ้นไปกันในช่วงที่ตลาดหุ้นไทยปิดทำการในช่วงเทศกาลสงกรานต์
อีกทั้งเช้านี้ยังมีปัจจัยบวกจากการประกาศตัวเลขเศรษฐกิจของจีนที่ออกมาดีกว่าคาด ทั้งตัวเลขผลิตภัณฑ์มวลรวมภายในประเทศ (GDP) ไตรมาส 1/2562 ขยายตัว 6.4% เทียบรายปี, ยอดค้าปลีกเดือนมี.ค.ขยายตัว 8.7% เทียบรายปี ส่วนการผลิตภาคอุตสาหกรรมเดือนมี.ค.ขยายตัว 8.5% เมื่อเทียบเป็นรายปี ทำให้เป็นปัจจัยหนุนตลาดหุ้นในภูมิภาคในบางประเทศที่เกี่ยวข้องกับจีนปรับตัวเพิ่มขึ้น โดยเฉพาะตลาดหุ้นจีน, ฮ่องกง และไต้หวัน เป็นต้น แต่ยังมีตลาดหุ้นบางประเทศที่ดีชนีฯในช่วงเช้าที่ผ่านมาปรับตัวลดลงเล็กน้อยเช่นกัน
สำหรับแนวโน้มการลงทุนในช่วงบ่ายนี้ น.ส.ธีรดา คาดว่า  ตลาดฯยังสามารถแกว่งตัวในแดนบวกได้ แต่คงจะขึ้นได้ไม่ไกลจากช่วงเช้าที่ผ่านมา โดยที่ปัจจัยที่ยังต้องติดตามในช่วงนี้ที่จะมีผลต่อตลาดหุ้น คือ ความชัดเจนการเมืองในประเทศว่าจะออกมาเป็นอย่างไร ขณะเดียวกันในสัปดาห์นี้จะเริ่มมีการทยอยประกาสผลการดำเนินงานไตรมาส 1/62 ของธนาคารพาณิชย์บางแห่งทยอยออกมา ซึ่งในช่วงนี้มองว่ายังมีแรงซื้อเก็งกำไรหุ้นกลุ่มธนาคารพาณิชยืช่วยหนุนดัชนีฯอยู่บ้าง
พร้อมให้แนวต้าน 1,675 จุด แนวรับ 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย  1,461.05 ล้านบาท ปิดที่ 48.25 บาท เพิ่มขึ้น 0.25 บาท
PTTGC   มูลค่าการซื้อขาย 1,436.88 ล้านบาท ปิดที่ 70.25 บาท ลดลง  0.25 บาท
ฺBDMS     มูลค่าการซื้อขาย 930.30 ล้านบาท ปิดที่ 25.25 บาท เพิ่มขึ้น 0.25 บาท
CPALL   มูลค่าการซื้อขาย 846.32 ล้านบาท ปิดที่ 77.75 บาท เพิ่มขึ้น 0.75 บาท
TOP   มูลค่าการซื้อขาย 761.41 ล้านบาท ปิดที่ 71.75 บาท ลดลง 0.25 บาท